**Mlečna poezija**

**Na pašniku**

Sonček posije,

kravica pride

na travnik barvit,

travnik čudovit.

Tam se usede,

travico melje,

gleda okoli,

tam doli.

Pa pride pastirček

in reče ji:

,,Daj mi mleka,

krava ti!”

Molze, molze kravico,

Iepo, malo pašnarko.

Nato pa nese, nese

mlekec ta

čez tri gore, tri vode,

tri pašnike.

**Patricija, 6.c**

**Eko mleko**

Mleko res je EKO.

Če veliko ga piješ,

zlahka prestavljaš opeko.

Ko prvič poskusil sem mleko,

ni bil za ravno za petko,

a bil je dober,

zato pijmo eko mleko.

**Andraž, 7.a**

**Mleko**

Mleko je sladko,

mleko je belo,

radi pijemo ga veselo.

Iz kmetije do police,

da ga pijejo tudi kraljice.

Mleko pijejo vsi,

tudi jaz tudi ti.

Naj zabava bo vesela,

z belim mlekom bo blestela.

Šalo dajmo malo na stran.

Pijte mleko enkrat na dan!

**Eva G., 6.a**

**Mleko ali zaseko**

Nekoč sem rekel:

«Ama, ama, ama …,

jaz zelo sem lačen.

Kdaj prišla bo mama?«

Mama mi je rekla:

»Takoj bo, sonce moje!«

Mi mleko je prinesla

in rekla: »To je tvoje«.

Pa rečem:« Fuj, to mleko,

ki jem ga dan za dnem.

Raje jedel bi zaseko

kot to vsakdanje mleko.«

Poskusil sem zaseko.

Sem rekel: «Fuj, zaseka!

V primerjavi z njo,

je dobro tole mleko.«

**Bor, 7.a**

**Mlečne sanje**

Zvečer se mi je sanjalo o tem,

kako sem tekla po deželi mleka.

Čokoladno, vanilijevo, jagodno …

Oh, kako okusno je bilo!

Tam tekli so slapovi mleka,

vijugala je iz kakava reka

ter nad mano plavali

oblački iz kosmičev.

Ko zjutraj sem se prebudila,

sem direktno v kuhinjo zavila

ter si skodelico mleka natočila,

a na sanje nisem pozabila.

**Leja, 7.a**

**Epska o mleku**

Rad pijem mleko,

zato grem v reko.

Ko v reki napolnim vedro,

hitim na kmetijo,

kravam vodo dam,

da mleko naredijo.

Dolgo časa traja,

da krava mleko da.

Ko se lotim dela,

bik prihiti kot gazela.

Bik je neusmiljen,

zato bežim, zelo se mi mudi ,

Ko pridem domov,

bik leži in krava spi .

Zato grem h kmetu,

da od njega kupim mleko.

Ko pridem domov, se spočijem,

pred spanjem še umijem

in končno toplo mleko zaužijem!

**Aljaž, 6.a**